ການປ່ອນບັດ ໃນອີຈິບ ດໍາເນີນຕໍ່ໄປ ຫລັງຈາກ ເຫດການກໍ່ຄວາມຮຸນແຮງ
ສະພາທະຫານໄດ້​​ສັນຍາ​ທີ່​ຈະ​ໂອ​ນອໍາ ນາດ​ໃຫ້​ປະທານາທິບໍດີ​ຜູ້ທີ່​ຖືກ​ເລືອກ​ຕັ້ງ​​ໃນ​ເດືອນ​ກໍລະກົດ.
ພວກປ່ອນບັດໃນເກົ້າແຂວງຂອງອີຈິບ ໄດ້ເລີ່ມຕົ້ນປ່ອນບັດຂັ້ນຕັດສິນຊີ້ຂາດເອົາສະມາ ຊິກສະພາຜູ້ແທນໃນການເລືອກຕັ້ງທີ່ມີຫລາຍຂັ້ນຂອງປະເທດ ຊຶ່ງມີຂຶ້ນຫລັງຈາກເຫດ ການປະທະກັນລະຫວ່າງພວກປະທ້ວງແລະ ກໍາລັງຮັກສາຄວາມປອດໄພໃນເມືອງຫລວງ ໄຄໂຣເປັນເວລາຫລາຍມື້ແລ້ວ ນັ້ນ ການປ່ອນບັດເລືອກຕັ້ງເມື່ອວັນພຸດມື້ນີ້ ສ່ວນໃຫຍ່ແມ່ນຢູ່ຕາມເຂດຊົນນະບົດເພື່ອຕັດ ສິນການແຂ່ງຂັນກັນທີ່ວ່າຍັງບໍ່ມີຜູ້ໃດຊະນະຢ່າງເດັດຂາດໃນການເລືອກຕັ້ງທີ່ຈັດຂຶ້ນເມື່ອ ອາທິດຜ່ານມາ ການປະທະກັນເປັນເວລາຫ້າມື້ ລະຫວ່າງກໍາລັງຮັກສາຄວາມປອດໄພ ແລະພວກປະທ້ວງ ທີ່ຈະຕຸລັດຕາເຣຍໃນນະຄອນຫລວງໄຄໂລນັ້ນ ຍັງຜົນໃຫ້ມີຜູ້ເສຍຊີວິດໄປຢ່າງໜ້ອຍ 14 ຄົນ ໃນຂະນະທີ່ພວກເດີນຂະບວນປະທ້ວງ ທວງໃຫ້ຍຸຕິການປົກຄອງໂດຍຝ່າຍທະຫານ ຂອງອີຈິບນັ້ນ ເວລານີ້ສະພາທະຫານກໍາລັງກໍາກັບດູແລຂັ້ນຕອນການເລືອກຕັ້ງເອົາສະມາຊິກສະພາຜູ້ ແທນ ທີ່ໃຊ້ເວລາສາມເດືອນ ແລະໄດ້ສັນຍາທີ່ຈະໂອນອໍາ ນາດໃຫ້ປະທານາທິບໍດີຜູ້ທີ່ຖືກ ເລືອກຕັ້ງໃນເດືອນກໍລະກົດ ພວກເຈົ້າໜ້າທີ່ການແພດ ກ່າວວ່າ ຜູ້ເສຍຊີວິດສອງ ຄົນທີ່ມີຂຶ້ນເມື່ອວັນອັງຄານວານນີ້ ຫລັງຈາກກໍາລັງຮັກສາຄວາມປອດໄພທໍາການບຸກເຂົ້າໄປໃນບໍລິເວນຈະຕຸລັດ ພາຍຫລັງ ຕໍ່ມາຂອງມື້ດຽວກັນນັ້ນ ຊາວອີຈິບຫລາຍພັນຄົນ ໄດ້ໂຮມຊຸມນຸມກັນປະທ້ວງການປະຕິ ບັດຕໍ່ພວກແມ່ຍິງໂດຍກໍາລັງຮັກສາຄວາມປອດໄພ